Internasionale sakeleiers waarsku teen onteiening sonder vergoeding | Maroela Media
Internasionale sakeleiers waarsku teen onteiening sonder vergoeding
Tientalle internasionale sakeleiers het hul stem gevoeg tot die koor van teenkanting teen grondonteiening sonder vergoeding.
Sowat 23 uitvoerende hoofde en bestuurders van internasionale sakeonderneming het ŉ brief aan pres. Cyril Ramaphosa onderteken, waarin hulle waarsku teen die katastrofiese gevolge wat grondonteiening sonder vergoeding op die Suid-Afrikaanse ekonomie kan hê. Onder dié sakelui tel die Vryemarkstigting, Australian Taxpayers Alliance, NLC Argentina en Taxpayers Association of Europe.
Die organisasies is van mening dat die wysiging van artikel 25 van die Grondwet, om grondonteiening sonder vergoeding toe te laat, sal indruis teen Suid-Afrikaners se basiese menseregte. Hulle meen ook dat, sou die regte van grondeienaars só geskend word, Suid-Afrika dieselfde pad sal stap as Zimbabwe en Venezuela.
“Suid-Afrikaanse burgers sal ŉ algehele afname in hul gesondheid, welvaart en welstand ervaar. Buitelanders sal ook nie meer in die land belê nie.”
Sakeleiers wys daarop dat tydens die eerste jare nadat onteiening sonder vergoeding in Zimbabwe ingestel is, die ekonomie met 40% gekrimp en inflasie met 66 000% toegeneem het.
“Daarom doen die ondertekenaars van die brief ŉ beroep op beleidmakers in Suid-Afrika en wêreldwyd om private eiendomsreg te beskerm en te bevorder. Hulle moet ook die Suid-Afrikaanse regering se plan om ŉ beleid in te stel wat eiendom sonder vergoeding kan onteien, ten sterkste veroordeel,” lui die brief.
Die Amerikaanse minister van buitelandse sake, Mike Pompeo, het vroeër die maand ook gewaarsku dat grondonteiening sonder vergoeding rampspoedig vir Suid-Afrikaners en die Suid-Afrikaanse ekonomie sal wees.
grondonteiening vryemarkstigting Zimbabwe
Doodskis-saak: Een op parool vrygelaat
Hoe se? I am sorry, but I hope this communication was sent to the SA Gonrnment and NOT the ANC as the ruling party. I hope also that it was sent to the Government in at least one African language, we have people that does NOT understand Afrikaans or English.
Die anc regering steur hom nie aan waarskuwings nie ,Ramaposa sê dan “we will go ahead whether the USA like it or not, kyk net na hulle ekonomiese beleid skeep skole finansieel af maar gee meer geld vir children grants.
Elke land in die wereld insluitend trump ondersteun die anc nes hulle almal vir mugabe ondersteun het…gaan google gerus illuninati…
Natuurlik sal hy hulle nie glo nie. Soos per hierdie artikel hier onder sal Cyril ook net sê die rede waarom Suid-Afrika nie sal groei nie, is nog steeds weens die wêreldwye ekonomiese krisis in 2008.
Dit is wat gebeur wanneer jou regering deur kommuniste oorheers word.